Nae Kena Batu
Su amper dua bulan, Bai Ndu sonde ada waktu bajalan, dia hanya fokus pi kerja. Bai Ndu takut terlambat andia
"Ama lu su dua bulan ini, beta son pernah lia lu pagi-pagi," Ama Tobo su tao ma sengaja tanya.
Kebetulan itu hari Sabtu jadi Bai Ndu son pi kantor.
Ina Feok ju son pi bajual jadi dong tiga baomong rame.
"Woe ama beta dengar katong pung gubernur ini gerakan cepat jadi bilang pegawe dong harus kerja iko baptua pung gaya," Ina Feok agak mengerti sadiki.
Ama Tobo ju angguk tarus te dia pung mulu su pono deng tambako makan.
"Kasian itu pegawe dong, kalo tinggal jao na sudah musti datang kantor mas gelap. Tapi menurut beta biar su ko itu pegawe dong sakarang su nae kena batu. Dong kira mo main-main sa," Ina Feok bangun pi masak aer panas. (Oby Lewanmeru)
* Tapaleuk adalah rubrik khas Pos Kupang edisi cetak yang hadir sejak awal terbit tahun 1992. Isinya secuil esai ringan mengenai aneka fenomena sosial yang dikemas dalam bahasa Kupang
* Rubrik tapaleuk Pos Kupang hadir setiap hari Senin sampai Sabtu ditulis para wartawan Pos Kupang